पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. पटियाला के आईजीपी जोनल-1 परमजीत सिंह गिल को लुधियाना कमिश्नरेट का पुलिस कमिश्नर नियुक्त किया गया है। पहले तैनात पुलिस कमिश्नर ईश्वर सिंह को उनके स्थान पर भेजा गया है। परमजीत सिंह गिल 1991 बैच के आईपीएस अधिकारी हंै। लुधियाना में तैनात होने से पहले उन्होंने कई प्रमुख पदों पर अपनी जिम्मेवारी निभाई है। बॉर्डर रेंज व कई प्रमुख शहरों में तैनाती के दौरान उन्होंने कानून व्यवस्था को सुधारा। डीएसपी के पद पर रहते हुए वे फिरोजपुर, भिखीविंड में भी तैनात रहे। उसके बाद मजीठा, बठिंडा व फतेहगढ़ में जिला पुलिस प्रमुख के पद पर रहे।
लॉ एंड आर्डर पर विशेष फोकस
दैनिक भास्कर से विशेष बातचीत करते हुए परमजीत सिंह गिल ने बताया कि क्राइम पर काबू पाने के साथ साथ उसे रोकने के लिए विशेष कदम उठाए जाएंगे। इसके चलते नई नाइट पुलिस पेट्रोलिंग को जल्द से जल्द शुरू किया जाएगा। संवेदनशील इलाकों में रात की गश्त के साथ-साथ विशेष पुलिस दस्ते तैनात होंगे। उन्होंने बताया कि जिले में लॉ एंड आर्डर पर विशेष फोकस रहेगा और जस्टिस टू पब्लिक को लेकर काम किया जाएगा।
पुराने अनसुलझे लूट व हत्याओं के मामलों को पहल के आधार पर हल किया जाएगा। दहेज उत्पीडऩ, छीना झपटी, महिलाओं पर हो रहे अत्याचारों को ध्यान में रखकर विशेष टीमें तैनात रहेंगी। ट्रैफिक व्यवस्था में सुधार लाने के लिए नई कार्यप्रणाली पर काम होगा। नशा तस्करों पर लगाम कसने के लिए काम किया जाएगा। महिलाओं की सुरक्षा को देखते हुए और भी नई सुरक्षा योजनाएं शुरू की जाएंगी।
क्या रहेंगी चुनौतियां
बस्ती जोधेवाल में 9 वर्षीय बच्ची को अगवा कर दुष्कर्म के बाद हत्या का मामला
बस्ती जोधेवाल इलाके में 6 साल की बच्ची को अगवा कर दुष्कर्म कर हत्या का मामला
मॉडल टाउन में कारोबारी की पत्नी का कत्ल
राज गुरु नगर में रिटायर्ट प्रिंसिपल व हाथी कॉम्प्लैक्स में हुए कत्ल
एएसआई गुरदियाल सिंह की हत्या का मामला
सलेम टाबरी के इलाके में हुए गोलीकांड के दौरान मारे गए लवली के कातिलों को पकडऩा
मॉडल टाउन इलाके में कारोबारी इन्द्र-मोहन की पत्नी के कातिलों को पकडऩा
टो अवे प्रणाली को दोबारा चालू करना।
बिगड़ी हुई ट्रैफिक व्यवस्था को सुधारना।
अवैध माइनिंग व शराब तस्करी को रोकना।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva hin_Deva hin_Deva awa_Deva awa_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn